**รายงานการประชุมองค์การบริหารส่วนตำบลหินดาด**

**สมัยสามัญ สมัยที่ 2 ครั้งที่ 1 /2556**

**วันที่ 5 เดือน มิถุนายน พ.ศ. 2556**

**ณ ห้องประชุมสภาองค์การบริหารส่วนตำบลหินดาด**

**เริ่มประชุมเวลา 09.30 น.**

เลขานุการสภาฯ ได้ตรวจรายชื่อผู้มาประชุมเห็นว่าครบองค์ประชุมแล้ว จึงเชิญประธานสภาฯ

ได้จุดเทียน ธูป บูชาพระรัตนตรัย กล่าวเปิดประชุมและเข้าสู่ระเบียบวาระการประชุมตามลำดับต่อไป

**ระเบียบวาระที่ 1 เรื่องที่ประธานแจ้งให้ทราบ**

**ประธานฯ** ด้วยได้รับแจ้งจากอำเภอด่านขุนทดขอความร่วมมือองค์กรปกครองส่วนท้องถิ่นจัดส่งสมาชิก สภาฯ จำนวนแห่งละ 20 คน เข้าร่วมประชุมงานนิทรรศการและเสวนาทางวิชาการ “Thailand 2020 ก้าวใหม่เชื่อมไทยสู่โลก” เพื่อเผยแพร่ความรู้ ข้อมูลข่าวสาร สร้างความ เข้าใจ การรับรู้แก่สาธารณชน และรับทราบข้อคิดเห็น และข้อเสนอแนะเกี่ยวกับแผนการลงทุน พัฒนาโครงสร้างพื้นฐานระบบการคมนาคมขนส่ง พ.ศ. 2556-2563 รวมทั้งพัฒนางานทางหลวง เชื่อมโยงภายในประเทศและระหว่างประเทศรองรับการเข้าสู่ประชาคมอาเซียนในปี 2558

โดยเน้นเนื้อหาแผนงานโครงการในพื้นที่กลุ่มจังหวัดภาคตะวันออกเฉียงเหนือตอนล่างโดย กำหนดให้เข้าร่วมในวันเสาร์ที่ 8 มิถุนายน พ.ศ. 2556 ณ อาคารเรียนรวมใหม่ มหาวิทยาลัย เทคโนโลยีราชมงคลอีสาน อำเภอเมือง แล้วรายงานผลให้อำเภอทราบ

ดังนั้น จึงขอให้สมาชิกสภาฯ เข้าร่วมประชุมตามวันและเวลาดังกล่าวโดยพร้อมเพรียงกัน

ที่ประชุม รับทราบ

**ระเบียบวาระที่ 2 รับรองรายงานการประชุมครั้งที่ผ่านมา การประชุมสภาสมัยสามัญ สมัยที่ 1 ครั้งที่**

**1/2556 เมื่อวันที่ 4 เดือน กุมภาพันธ์ พ.ศ. 2556**

**มติที่ประชุม** มีมติรับรอง 47 เสียง

ไม่รับรอง 0 เสียง

งดออกเสียง 1 เสียง (ประธานสภาฯ งดออกเสียง)

**ระเบียบวาระที่ 3 เรื่องการเสนอเพื่อพิจารณา**

**3.1 การพิจารณาร่างแผนพัฒนา 3 ปี (2557-2559) ขององค์การบริหารส่วนตำบล**

**หินดาด**

ประธานฯ ขอเชิญท่านนายกได้นำเสนอร่างแผนพัฒนาตำบล 3 ปี (2557-2559) ต่อที่ประชุมสภาฯ เพื่อ พิจารณาให้ความเห็นชอบร่างแผนพัฒนาฯ ต่อไป

นายกฯ คณะผู้บริหารได้ดำเนินการจัดทำร่างแผนพัฒนาตำบล 3 ปี (2557-2559) เป็นที่เรียบร้อย

แล้ว ดังนั้น กระผมจึงขอเสนอร่างแผนพัฒนาฯ ดังกล่าว ต่อสภาฯ เพื่อพิจารณาให้ความเห็นชอบ ตามอำนาจหน้าที่ของสภาฯ ต่อไป ดังนั้น เพื่อให้การพิจารณาร่างแผนพัฒนาฯ เป็นไปด้วยความละเอียดรอบคอบและเป็นประโยชน์สูงสุด เพื่อใช้เป็นกรอบแนวทางในการพัฒนาทุกด้านขององค์การบริหารส่วนตำบลหินดาด จึงขอให้ท่านสมาชิกสภาฯ ทุกท่านได้ตรวจสอบดูรายละเอียดของร่างแผนพัฒนาฯ ดังกล่าว โดยเฉพาะโครงการและกิจกรรมต่าง ๆ

ในหมู่บ้านของท่านว่ามีโครงการใดหรือกิจกรรมใดตกหล่นหรือไม่ เพื่อจะได้ดำเนินการแก้ไขให้ถูกต้องต่อไป กระผมขอชี้แจงรายละเอียดและขอให้สมาชิกสภาฯ ทุกท่านได้ดูตามเอกสารที่แจกให้ทุกท่าน

ที่ประชุม ได้ร่วมกันพิจารณาแผนพัฒนาตำบลสามปี ในส่วนของรายละเอียดโครงการที่บรรจุอยู่ใน

แผนพัฒนาฯ ตามเอกสารที่แจกให้เป็นที่เรียบร้อยแล้ว

/ประธานสภาฯ...

-2-

ประธานสภาฯ เราใช้เวลาในการพิจารณาร่างแผนพัฒนาตำบล 3 ปี เป็นเวลาพอสมควรแล้ว

มีสมาชิกสภาฯ ท่านใดที่จะขออภิปรายเพิ่มเติมอีกหรือไม่

ที่ประชุม ไม่มีสมาชิกสภาฯ ผู้ใดขออภิปรายเพิ่มเติม

ประธานสภาฯ ขอมติที่ประชุมสภาฯ เพื่อให้ความเห็นชอบร่างแผนพัฒนาตำบล 3 ปี (2557-2559)

มติที่ประชุม มีมติรับรอง 47 เสียง

ไม่รับรอง 0 เสียง

งดออกเสียง 1 เสียง (ประธานสภาฯ งดออกเสียง)

ประธานฯ ขอขอบคุณสมาชิกสภาฯ ทุกท่านที่ช่วยกันพิจารณาร่างแผนพัฒนาฯ เป็นไปด้วยความเรียบร้อย เพื่อให้เกิดประโยชน์สูงสุดแก่พี่น้องประชาชนชาวหินดาดต่อไป

**ระเบียบวาระที่ 4 เรื่องอื่น ๆ**

**4.1 การแข่งขันกีฬาเยาวชนต้านยาเสพติด ครั้งที่ 6 ประจำปี 2556**

ประธานสภาฯ ตามที่ได้มีการปรึกษาหารือกันมาเป็นที่เรียบร้อยแล้วว่าทางองค์การบริหารส่วนตำบลหินดาดกำหนดให้มีการแข่งขันกีฬาเยาวชนต้านยาเสพติด ครั้งที่ ประจำปี 2556 โดยกำหนดจัดให้มีการแข่งขันในระหว่างวันที่ 7-9 มิถุนายน พ.ศ. 2556 โดยมีพิธีเปิดงานกีฬาฯ ในวันที่ 7 มิถุนายน 2556 ได้รับเกียรติจากท่านนายอำเภอด่านขุนทด มาเป็นประธานในพิธีเปิดกีฬาฯ

ดังนั้น จึงขอความร่วมมือจากสมาชิกสภาฯ ทุกท่าน ได้นำนักกีฬาแต่ละประเภทและกลุ่มพลังมวลชนมาร่วมในพิธีเปิดงานดังกล่าวโดยพร้อมเพรียงกัน

ที่ประชุม รับทราบ

ประธานสภาฯ กล่าวปิดประชุมเวลา 12.00 น.

**คณะกรรมการตรวจรายงานการประชุม**

ลงชื่อ วินัย แดดจันทึก

(นายวินัย แดดจันทึก) ลงชื่อ สิริเชษฐ์ รุ่งสิทธิ์รัฐกร ผู้จดรายงานการประชุม

(นายสิริเชษฐ์ รุ่งสิทธิ์รัฐกร)

เลขานุการสภาองค์การบริหารส่วนตำบลหินดาด

ลงชื่อ ชำนาญ บ้ำสันเทียะ

(นายชำนาญ บ้ำสันเทียะ)

ลงชื่อ สุระชาติ กึมขุนทด ผู้ตรวจรายงานการประชุม

(นายสุระชาติ กึมขุนทด)

ประธานสภาองค์การบริหารส่วนตำบลหินดาด

ลงชื่อ สุวิทย์ ดวนขุนทด

(นายสุวิทย์ ดวนขุนทด)